Cell C-banier geskend | Maroela Media
Die Cell C-banier wat deur 'n ontevrede kliënt by 'n winkelsentrum in Johannesburg opgerig is, is geskend.
Die banier hang by die WorldWear-winkelsentrum op die hoek van Beyers Nauderylaan en Wilsonstraat in Fairland, Johannesburg.
Maroela Media het vroeër berig oor die banier wat lui: "Die mees nuttelose diensverskaffer in SA – Cell C Sandton City. Cell C se Riaan van Rooyen, 'franchisebestuurder' 084-XXX-XXXX sê sy naamlose 'uitvoerende hoof' weier om die kliënt by te staan!!".
Die banier het Woensdagoggend egter anders gelyk en lees nou: "Die mees bruikbare diensverskaffer in SA soos ervaar via Cell C Sandton City. Ons is lief vir Cell C."
Intussen sal die hooggeregshof in Johannesburg Woensdag Cell C se dringende aansoek om die banier te laat verwyder, aanhoor.
"Die kliënt en WorldWear-winkelsentrum se bestuur het Donderdagaand briewe gekry waarin daar geëis is dat die banier verwyder word," het Karin Fourie, woordvoerder van Cell C, Maandag gesê. "Ons eis is deur die kliënt en die sentrum se bestuur geïgnoreer en Cell C het besluit om 'n dringende aansoek te bring om die banier te laat verwyder."
Die Cell C-banier soos dit oorspronklik gelyk het voordat iemand die banier geskend het. Foto: Twitter
Só lyk die Cell C-banier nadat dit geskend is. Foto: Twitter
Vier kinders se liggame in vrieskas gevind
Ag, dit is mos maklik om dit weer "reg te maak". :-)
Cell C laat dit vir julle 'n les wees. Moenie vir een oomblik dink julle is untouchable nie. Ek self het 3 kontrakte met julle en my diens nie na wense nie.
Ons is nie hier vir julle nie, julle is hier vir ons as kliënte en as gevolg van ons. Telkom lees baie mooi julle lot kom vinniger as wat julle vermoed.
Ek haal my hoed vir hierdie sakeman af. Dis nie net Sandton tak nie, maar Cell C ingeheel. Die swakste netwerk denkbaar. Ek wil hulle dienste nie eers gratis he nie.
Geskend. Ha ha!! Dis vreeslik snaaks. Die sakeman se saak is klaar duidelik gestel en as Cell C se mense nou onderaan gaan verf "We love Cell C" beteken absoluut niks.